આજે એક બીજા બનાવ વિશે કહેવું છે. વડોદરામાં 22મીએ એક અભિનવ કાર્યક્રમ યોજાયો છે. આમ તો વડોદરા વિનોદ ભટ્ટને યાદ કરવા છે. આપણા હાસ્યસમ્રાટની વિદાયને બે મહિના થયા છે. વડોદરા અને વિનોદ ભટ્ટને વિશેષ સંબંધ રહેલો. તુષારભાઈ વ્યાસ અને મિત્રોએ આગ્રહ કરેલો તો મેં વિનોદભાઈને સંમત કરેલા કે વિનોદભાઈ આવે. એમની એવી ઇચ્છા હતી કે હવે તબિયત સારી નથી એટલે વિનોદભાઈ મારા પ્રશ્નોના જવાબ આપશે, પણ કમનસીબે આ કાર્યક્રમ ના થઈ શક્યો, પણ આ રવિવારે આ કાર્યક્રમ અલગ ભાત પાડનારો બની રહેશે. આમંત્રણકાર્ડમાં કોઈનું નામ નહિ, માત્ર વિનોદભાઈ જ, એમનો જ ફોટો. આયોજન પણ એવું છે કે કોઈ સ્ટેજ પર નહિ, માત્ર એક ખાલી ખુરશી અને એની ઉપર વિનોદભાઈનો એક ફોટો…